kardosdrur/scandi-wiki huggingface dataset:
Prologen i Tour de France 2010

Prologen i Tour de France 2010 var en enkeltstart rundt i Rotterdam i Holland og blev kørt lørdag d. 3. juli 2010. Prologen var den tredjelængste prolog i Tourens historie, og som sædvanlig var den regerende verdens- og olympiske mester i enkeltstart, Fabian Cancellara, storfavorit før start. Tony Martin fra HTC-Columbia startede som nummer tretten og noterede sig for bedste tid da han krydsede mållinjen i Rotterdam, en føring han skulle holde det meste af dagen. Cancellara var så overlegen som spået på forhånd og trampede sig ind til sejr, ti sekunder foran Martin.

Blandt favoritterne til at vinde samlet var det Lance Armstrong som fik den bedste start. Den syvdobbelte vinder af Touren endte på fjerdepladsen og tog fem sekunder på Alberto Contador, seksten sekunder på Aleksandr Vinokurov og sytten sekunder på Cadel Evans. Schleck-brødrene havde en dårlig prolog og tabte mange sekunder til konkurrenterne i klassementet. Fränk tabte 35 sekunder til Armstrong, mens Andy endte 47 sekunder efter amerikaneren.

 Etape: Prolog
 Dato: 3. juli
 Længde: 8,9 km
 Danske resultater:
 52. Jakob Fuglsang + 0.50
 134. Nicki Sørensen + 1.12
 137. Brian Vandborg + 1.12
 161. Chris Anker Sørensen + 1.19
 172. Matti Breschel + 1.22
 Gennemsnitshastighed: 53,4 km/t

Resultatliste

1. mellemtid, Chronométrage, 4,2 km

Mål

Manglende ryttere 
 92  Xavier Florencio (CTT) havde tidligere på sæsonen brugt en salve som indeholder efedrin for at behandle et siddesår. Brugen af denne salve var ikke klareret med det medicinske støtteapparat i Cervélo, og siden efedrin står på listen over ulovlige midler hos anti-dopingbureauerne, valgte Cervélo at suspendere Florencio indtil videre. Holdet håbede på at kunne indkalde en erstatning, men tidsfristen for at lave forandringer på holdet var på dette tidspunkt udgået og Florencio blev anset som en deltager som ikke startede på prologen.

Referencer

Eksterne henvisninger 
 Etapeside på Letour.fr  

 001

en:2010 Tour de France, Prologue to Stage 10#Prologue
Jong Tae-Se

Jong Tae-se (hangul: 정대세, hanja: 鄭大世; ) (født 2. marts 1984) er en nordkoreansk fodboldspiller. Han er bedst kendt for sin deltagelse for Nordkoreas landshold ved VM i 2010 i Sydafrika, hvor Nordkorea spillede 1-2 mod  den 15. juli 2010.

Han er en af de få nordkoreanske spillere, der har spillet i den japanske J-League, ligesom han har spillet i 2. Bundesliga. Han spiller pt. i japanske Shimizu S-Pulse.

Fodboldspillere fra Nordkorea
Deltagere ved verdensmesterskabet i fodbold 2010
Carl Joachim Hambro

Carl Joachim Hambro kan henvise til flere personer:

 Carl Joachim Hambro (bankier) (1807-1877) – dansk bankier og baron
 Carl Joachim Hambro (politiker) (1885-1964) – norsk politiker og redaktør
August Abrahamson

August Abrahamson (29. december 1817 i Karlskrona – 6. maj 1898 på Nääs ved Floda) var en svensk storkøbmand og mæcen.

Han tilhørte en slægt med mange kunstnerbegavelser. Fra en ringe begyndelse oparbejdede han i Göteborg en millionforretning. I 1868 købte han det smukke, gamle herresæde »Nääs« øst for Gøteborg. Her oprettede han Nääs Sløjdseminarium, som siden har gjort hans eget og Nääs' navn verdensberømt. Da han døde, havde han nemlig i sit testamente overladt seminariet og godset samt 380.000 kr. til staten under navn af »August Abrahamsons Stiftelse«.

Som leder af sløjdlærerseminariet på Nääs indsatte han sin søstersøn Otto Salomon (1849–1907), der huskes for sin indsats for sløjd.

Henvisninger 
 Sløjdlærernes Blå Bog (biografi efter Lars Thane: »Om Sløjd« (1914))

Sløjd
Godsejere fra Sverige
Carl Joachim Hambro (bankier)

Carl Joachim baron Hambro (født 23. november 1807 i København, død 27. november 1877 i London) var en dansk bankier.

Hambro var en søn af bankier Joseph Hambro og blev født i København 23. november 1807. Han var af jødisk slægt, men opdroges i Folkekirkens tro og var som dreng i huset hos professor J.C.H. Reinhardt. Han var elev på Borgerdydskolen i København, hvorfra han blev student 1825, men uddannede sig senere som handelsmand. I 1830erne bosatte han sig i London, hvorhen faderen fulgte ham i 1840. Det bankierhus, som han her ledede, C. J. Hambro & Son, blev efterhånden et af de betydeligste i London.

Ligesom faderen vedblev han at nære interesse for Danmark, med hvilket land han vedligeholdt udstrakte handelsforbindelser. For den danske stat negocierede Hambro statslån i 1849 og 1850 og i 1864, ligesom han også havde væsentlig andel i anlægget af Korsørbanen og andre betydelige danske foretagender. Ved patent af 6. oktober 1851 blev han optaget i den danske friherrestand, således at den friherrelige titel til enhver tid skal bæres af den af hans mandlige descendenter, der er at betragte som familiens overhoved. Sin interesse for sin fødeby har han navnlig lagt for dagen ved de store gaver, han har skænket til københavnske formål. Særlig må nævnes hans stiftelse af de Hambroske Bade- og Vaskeanstalter, som han har doneret med store pengesummer. I 1852 købte han den engelske herregård Milton Abbey i Dorset.

Hambro var gift 1. gang med Caroline Marie f. Gostenhofer (d. 8. marts 1852) og 2. gang med Eliza f. Greathead. I første ægteskab fødtes ham tre sønner og en datter. Han døde i London 17. november 1877, hvorefter forretningen og friherretitelen gik i arv til hans yngste søn, Everard Alexander Hambro (f. 11. april 1842).

Badeanstalter 
I 1850 besluttede han sig for at han ville gøre sin fødeby en tjeneste - København. Hovedstadens mange fattige skulle have mulighed for at få et bad. »De Hambroske Bade« skulle forbedre de mange fattiges hygiejniske forhold.

Efter en stor donation var det derfor planen at etablere bade- og vaskeanstalter. Således blev hovedstadens første badeanstalt bygget på den gamle kirkegård bag Trinitatis Kirke. Senere fulgte flere badeanstalter.  Der kom konkurrence fra andre badeanstalter, og det sidste af Hambros bade lukkede i 1918.

Nogle år tidligere var den første kommunale varmtvandsbadeanstalt åbnet. Opført i Saxogade i 1903. Senere kom også Sofiegade og Helsingørgade til. I dag er Sofiebadet og Sjællandsgade Bad de eneste, der er tilbage i København.

Referencer

Litteratur 
 E. Meyer, "Hambro, Carl Joachim", i: C.F. Bricka (red.), Dansk Biografisk Lexikon, København: Gyldendal 1887-1905.

Carl Joachim 1
Baroner fra Danmark
Filantroper fra Danmark
Bankierer fra Danmark
Personer fra København
Danskere i 1800-tallet
Godsejere fra England
Jøder fra Danmark
Personer i Dansk Biografisk Leksikon
Bankierer fra Storbritannien
Studenter fra Østre Borgerdyd Gymnasium
Beady Eye

Beady Eye var et britisk rockband dannet i 2010 af fire tidligere medlemmer fra det hedengangne Oasis: Liam Gallagher, Gem Archer, Andy Bell samt Chris Sharrock.

Gruppens line-up var identisk med besætningen fra slutningen af Oasis-tiden, dog med undtagelse af komponist og tekstforfatter Noel Gallagher, hvis afsked resulterede i opløsningen af Oasis. Andy Bell, der spillede bas i Oasis, skiftede til både at spille guitar og bas i Beady Eye. Hvor Oasis' sange primært blev skrevet af Noel Gallagher, var Beady Eye et mere demokratisk band, der delte sangskrivning og komposition ud blandt medlemmerne. Beady Eye debuterede med albummet Different Gear, Still Speeding i 2011. I 2013 udkom efterfølgeren BE, der var produceret af Dave Sitek, som tidligere har arbejdet med Yeah Yeah Yeahs og TV On The Radio. Beady Eye fik positive anmeldelser og pæne salgstal, men i 2014 blev gruppen opløst. Liam Gallagher påbegyndte en solokarriere, og Chris Sharrock og Gem Archer blev medlemmer af Noel Gallaghers soloprojekt, Noel Gallagher's High Flying Birds. Andy Bell gendannede sit gamle band Ride.

Bandmedlemmer 
 Liam Gallagher – sang
 Gem Archer – guitar
 Andy Bell – guitar
 Chris Sharrock – trommer

Turné-medlemmer
 Jay Darlington – keyboards
 Jeff Wootton – bas

Diskografi 
 Different Gear, Still Speeding (2011)
 BE (2013)

Referencer

Eksterne henvisninger 

 Beadyeyemusic.com – Officielt website 
 Bandets officielle Facebook fanside
 

Musikgrupper fra Storbritannien
Musikgrupper fra 2010
Johann Jakob Bodmer

Johann Jakob Bodmer (født 19. juli 1698 i Greifensee ved Zürich, død 2. januar 1783) var en schweizisk digter.

Bodmer, som var præstesøn, begyndte at studere teologi, var en tid ved handelen, men fik 1725 ansættelse som docent i helvetisk historie ved Universitetet i Zürich og blev senere medlem af det store råd. Betydning for tysk digtning fik han ved sin oversættelse af Miltons Tabte Paradis (1732), og da Klopstock udsendte de første sange af Messiaden, vandt han en trofast og begejstret tilhænger i Bodmer, der så Miltons arvtager i ham.

Selv forsøgte han sig som digter, udgav episke digtninge som Noah (1750) og Die Sündflut (1755) og dramaer om Marcus Brutus (1768) og Wilhelm Tell (1775). Dette er blevet set som efterklangpoesi og udramatisk retorik. Mere betydning fik hans kritiske skrifter og hans udgaver af ældre schwabisk digtning og minnesangernes poesi.

Tiden løb imidlertid fra ham. Han forstod lige så lidt Lessing som den øvrige nye litteratur, blev heftig og ubillig i sin polemik og tilbragte sin alderdom med at oversætte Homer uden at have blik for det opsving, den tyske digtning netop i disse år tog ved Goethes fremtræden og begyndende manddomsgerning.

Kilder

Referencer 

Digtere fra Schweiz
Tysksprogede forfattere
Georg Forster

Johann Georg Adam Forster (27. november 1754 ved Danzig – 12. januar 1794 i Paris) var en tysk forfatter, søn af Johann Reinhold Forster. 

Han blev allerede som Dreng varmt interesseret for sin Faders videnskabelige Gerning og ledsagede
ham 17 Aar gl som Botaniker paa Gooks anden Opdagelsesrejse. Han levede derpaa nogle Aar
i England, var 1778—84 Lærer ved Ridderakademiet i Kassel og blev saa knyttet til en Ign.
Virksomhed i Wilna, hvor han ægtede Göttinger-Professoren Heynes Datter Therese. Han
vendte dog smart tilbage til Tyskland, blev kurfyrstelig Bibliotekar i Mainz, men sluttede sig
til den revolutionære Bevægelse i Byen (»Klubbisterne«) og rejste til Paris for at virke for den
venstre Rhinbreds Afstaaelse til Frankrig. Da Mainz imidlertid (1793) var blevet besat af tyske
Tropper, blev F. hjemløs og fredløs, da der var sat en Pris paa hans Hoved, og hans
Hustru og Børn forlod ham. Han besluttede så at rejse til Indien for at studere østerlandske sprog, da døden bortrev ham. 

Forster har udgivet A voyage round the world, 1—2 (London 1777), der i de flg. Aar udkom paa Tysk. Hans
Hustru Therese, der senere blev gift med hans Ven Huber, udgav hans »Briefwechsel, nebst
Nachrichten von seinem Leben«, l—2 (Leipzig 1829). Hans »Sämtliche Schriften« blev i 9 Bd
udg. af hans Datter med en Karakteristik af F. af Gervinus (Leipzig 1843—44). Som
Iagttager af Natur- og Folkeliv, som aandfuld Skildrer af landskabelig Skønhed har F. bevaret sin Bet. ogsaa for Nutiden.

Eksterne henvisninger 

Selvbiografer fra Tyskland
Rejsebogsforfattere fra Tyskland
Engelsksprogede forfattere
Tysksprogede forfattere
Nissan Skyline

Nissan Skyline er en bilmodel fra Nissan, som blev introduceret i 1957 og siden er blevet produceret i 12 generationer.

Modellen findes som sedan, stationcar og coupé. Fra 1969 til 2001 fandtes også en sportsmodel kaldet GT-R. Bilen er enten bag- eller firehjulstrukket.

Nissan Skyline er også blevet solgt som Prince Skyline, Datsun Skyline og Datsun 240K-GT.

Motorerne er alle benzindrevne, og fandtes både med 4 og 6 cylindre. Dog har en dieselmodel med 6 cylindre fandtes i programmet fra 1981 til 1985.

Eksterne henvisninger 

Skyline
Store mellemklassebiler
Baghjulstrukne biler
Biler introduceret i 1957
Biler fra 1950'erne
Biler fra 1960'erne
Biler fra 1970'erne
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Kås Hovedgård

Kås er en hovedgård i  Lihme Sogn i det tidligere Rødding Herred, Viborg Amt, nu Skive Kommune.
Kås ligger på vestsiden af Salling syd for Kås Sø og øst for den fredede halvø i Kås Hoved ved  nordenden af Venø Bugt og sydenden af Kås Bredning i Limfjorden.
 
Kås var stamsæde for den uddøde uradelsslægt Kaas, og gården er kendt tilbage til Erik Menveds tid først i 1300-tallet. 

Hovedbygningen på Kås er opført i 1636 af rigsråd Niels Krag og sidefløjen i 1791 af Jens de Hofman , der også opførte ladegården. Den ligger på en forhøjning omgivet af tørlagte voldgrave. Den toetages hovedbygning på en hvælvet kælder er opført af teglsten; nordøstjørnet har haft et tårn. Resten  er fredet.  Den middelalderlige herregård blev nedbrændt af Skipper Clement under Grevens Fejde i 1534. Den oprindelige gård lå øst for den nuværende hovedbygning.

Herregården  har  siden 1954 været i   familien Færchs eje (R. Færchs Fabrikker) og benyttes af hele koncernen til repræsentative formål, kurser og lignende.

Til Kås hører 440 hektar, hvoraf de 220 er hede , søen er 55 ha, et engareal 55 ha og 110 ha skov.

Eksterne kilder og henvisninger 

 J.P. Trap: Kongeriget Danmark, 4. udg. 1925
 faerch.dk 
gravstenogepitafier.dk
Kås' historie

Herregårde i Viborg Amt
Herregårde i Skive Kommune
Fredede slotte og herregårde i Danmark
La cambiale di matrimonio

La cambiale di matrimonio (Ægteskabskontrakten) er en komisk opera i én akt af Gioachino Rossini til en libretto af Gaetano Rossi. Librettoen er baseret på et skuespil af Camillo Federici (1791) samt på en tidligere libretto skrevet af Giuseppe Checcherini til Carlo Coccias opera fra 1807, Il matrimonio per lettera di cambio. Operaen fik premiere den 3. november 1810 på Teatro San Moisè i Venedig. 

Rossini komponerede operaen på et par dage, da han var 18 år gammel. La cambiale di matrimonio var Rossinis første professionelle opera. Ouverturen, som han skrev, da han var elev på Liceo Musicale i Bologna, er en vigtig del af det moderne koncertrepertoire.

Roller

Synopsis 

I en engelsk by i det 18. århundrede modtager den lokale købmand, Tobias Mill, en ægtepagt fra en canadisk forretningsmand, Mr. Slook. Selv om han er ganske overrasket, fortæller Mill sine tjenere Norton og Clarina, at han agter at godkende kontrakten på vegne af sin datter Fanny. Da Fanny og hendes uformuende elsker Edward Milfort hører om dette, sværger Milfort at gøre modstand. Slook ankommer og er overrasket over den velkomst, han modtager, og Mills ønske om at straks fuldbyrde ægteskabet. Slook henvender sig til Fanny i en duet, som snart udvides til en trio, da Milfort slutter sig til og truer Slook med klø, medmindre han forlader byen med det samme. Slook tilbyder derefter at trække sig ud af kontrakten, men Mill føler sig krænket og udfordrer ham til en duel. Slook gør så Milfort til sin arving og forbereder sig på at forlade byen. Fanny og Milfort er taknemmelige. Mill, som endnu ikke kender planen, raser ud i en scene, før alt afsløres og ender i fest.

Rossini genbrugte duetten Dunque io son med større effekt første akt til Il barbiere di Siviglia.

Referencer

Eksterne links 
 Libretto 
 Diskografi

Operaer af Gioacchino Rossini
Skoleteknologi

Skoleteknologi er et samlet begreb for al teknologi, der forener digitale lærermidler med interaktive teknologier og dermed skaber eller understøtter en læringssituation. 

Ved anvendelse af skoleteknologi bliver den enkeltes behov tilgodeset, og dermed opnår personen en optimal undervisningssituation. Skoleteknologi giver eksempelvis nye muligheder i forhold til didaktisk helhedstænkning og undervisningssituationer, der opfordrer eleverne til at hjælpe hinanden i stedet for at arbejde i ”lukkede rum” foran computeren. 

Skoleteknologi er typisk rettet mod traditionelle undervisningsinstitutioner som daginstitutioner, folkeskoler og ungdomsuddannelserne, men teknologien kan anvendes i alle læringssituationer. Skoleteknologi kan dermed være løsninger, der understøtter et læringsmål, skaber struktur for eleverne, styrker inklusion, udvikler kompetencer gennem leg og læring, tjekker om eleverne er mødt og meget andet.

Skoleteknologi fungerer ofte individuelt – dermed kan man differentiere programmer for hver elev og skifte aktivitet ved behov og vil derfor kunne støtte eleverne ved hjælp af eksempelvis interaktiv formidling.

Teknologisk set kan skoleteknologi eksempelvis være softwaresystemer, der bygger på og integrerer sensorer, aktuatorer og andre komponenter, der bibringer en fysisk dimension til løsningen. Skoleteknologi kan være softwareplatforme, som indgår i forskellige sammenhænge, som eksempelvis intelligente legepladser og intelligente lokaler og bygninger. Skoleteknologi kan ligeledes være software, sensorer og aktuatorer, der indgår i robotter eller løsninger, der tilbyder auditiv eller visuel sanseforstærkning.

Teknologisk Instituts Center for Robotteknologi arbejder i øjeblikket på et projekt omkring skoleteknologi.

Referencer 

Læringsredskaber
Udby (Holbæk Kommune)

Udby er en landsby på Nordvestsjælland med , beliggende i Udby Sogn på Tuse Næs to kilometer nord for Hørby og 13 kilometer nord for Holbæk. Landsbyen tilhører Holbæk Kommune og er beliggende i Region Sjælland.

Udby Kirke ligger i landsbyen.

Kilder 

Byer i Holbæk Kommune
Kundby

Kundby er en lille by på Nordvestsjælland med . Kundby er beliggende i Kundby Sogn fem kilometer øst for Svinninge, fire kilometer syd for Gislinge og 15 kilometer vest for Holbæk. Byen tilhører Holbæk Kommune og er beliggende i Region Sjælland.

Kundby Kirke ligger i byen.

Se også 
 Kundby-sagen

Kilder 

Byer i Holbæk Kommune
L'equivoco stravagante

L'equivoco stravagante er en opera med betegnelsen dramma giocoso i to akter af Gioachino Rossini til en italiensk libretto af Gaetano Gasbarri. Den var Rossinis første forsøg på at skrive en fuld opera i to akter.

Opførelseshistorie 
L'equivoco stravagante blev uropført på Teatro del Corso i Bologna den 26. oktober 1811. Den blev kun spillet tre gange, før politiet lukkede produktionen, muligvis fordi den kom ind på desertører fra hæren. Musikken til ouverturen er efterfølgende gået tabt.

Operaen blev første gang opført i USA af Bronx Opera i januar 2004.

Roller

Synopsis 
Ermanno elsker Ernestina, som er tiltrukket af den rige, men dumme Buralicchio. Ermannos intriger fører til, at Ernestina bliver anholdt på mistanker om, at hun er deserteret (og at hun i virkeligheden er en mand i forklædning), men hun bliver reddet, og alt ender lykkeligt.

Diskografi 
 Czech Chamber Soloists, Dirigent: Alberto Zedda. Petia Petrova, Marco Di Felice, Marco Vinco, Dario Schmunck, Monica Minarelli, Eduardo Santamaria. Juli 2001. Naxos Opera Classics – (CD) 8,660087-88

Noter

Henvisninger 
 AmadeusonLine.net 
 Osborne, Richard: "Equivoco stravagante, L" i The New Grove Dictionary of Opera, Stanley Sadie (red.). (London: MacMillan, 1992) 
 Tommasini, Anthony: Classical Music and Dance Guide, New York Times , 16. januar 2004. Hentet 28. oktober 2008.

Eksterne links 
 Libretto
 Diskografi

Operaer af Gioacchino Rossini
Ugerløse

Ugerløse er en lille by på Nordvestsjælland med , beliggende i Ugerløse Sogn fem kilometer øst for Undløse, seks kilometer nord for Store Merløse, otte kilometer vest for Tølløse og 17 kilometer syd for Holbæk. Byen tilhører Holbæk Kommune og er beliggende Region Sjælland.

Ugerløse Kirke ligger i byen.

Byen har en Dagli' Brugs og en skole med undervisning frem til 6. klasse. Derefter må eleverne tage til Tølløse.

Kilder 

Byer i Holbæk Kommune
L'inganno felice

L'inganno felice er en opera i én akt af Gioachino Rossini til en libretto af Giuseppe Maria Foppa.

Værket blev uropført på Teatro San Moisè i Venedig den 8. januar 1812 og blev en øjeblikkelig succes. Ved udgangen af årtiet var det blevet opført i teatre i hele Italien samt i Paris og London. Efter denne triumf modtog Rossini bestilling på yderligere tre operaer af lederen af Teatro San Moisè.

Genrebetegnelsen 
Rossini kaldte L'inganno felice en "farsa", men som Richard Osborne forklarer i New Grove Dictionary of Opera: "Dens betegnelse som en farsa er vildledende i lyset af dens semiseria-karakter som et romantisk melodrama med buffoelementer". Værket har meget til fælles med franske revolutionære operaer som Luigi Cherubinis Les deux journées.

Roller

Synopsis 

Baggrund: Den skurkagtige Ormondo var forelsket i Isabella, der var lykkeligt gift med Hertug Bertrando. Da hun afviste hans tilnærmelser, spredte Ormondo onde rygter om hendes omdømme og bestak Batone til at sætte hende ud i en båd på havet. Men hun blev reddet af en lokal minearbejder, Tarabotto, som derefter forklædte hende som sin niece, Nisa.

Handling: Operaen starter ti år senere. Hertug Bertrando skal til at besøge minerne. Isabella, der stadig elsker sin mand, afslører endelig sin sande identitet for Tarabotto, der lover at hjælpe hende. Hertugen ankommer med Ormondo og Batone. Hertugen er stadig forelsket i sin kone, selv om han tror rygterne om, at hun var ham utro. Batone øje på "Nisa" og indser, at hun er Isabella i forklædning. Han planlægger sammen med Ormondo at bortføre hende om natten, men Tarabotto overhører deres plan. De to skurke afsløres, før de kan kidnappe Isabella, som afslører den sande historie ved at vise alle sit hertugindetøj og et portræt af hertugen, hun har beholdt. Bertrando og Isabella er genforenet.

Diskografi 
 Annick Massis, Raúl Giménez, Rodney Gilfry, Pietro Spagnoli, Lorenzo Regazzo, Le Concert des Tuileries, dirigent: Marc Minkowski (Erato, 1997)

Kilder 
 Osborne, Richard: Inganno Felice, L''' i New Grove Dictionary of Opera, red. Stanley Sadie (London, 1992) 
 The Viking Opera Guide'', red. Holden (1993)
 Hæfte med noter til Minkowskis indspilning
 Diskografi

Operaer af Gioacchino Rossini
Ana Razdorov-Lyø

Ana Razdorov-Lyø (født 15. juni 1973 i Jugoslavien) er en serbisk født hollandsk tidligere håndboldspiller, som er cheftræner for Fredericia HK. Hun har spillet for både det serbiske og hollandske landshold. Hun har spillet 70 landskampe for Holland. Razdorov har også en håndboldfortid i Odense hf, GOG, Kolding IF, SK Århus og Slagelse FH. Hun blev 2010 dametræner i SUS-Ullerslev

Ana Razdorov-Lyø er gift med den danske tidligere volleyballspiller Peter Lyø. Sammen har de tre børn.

Eksterne henvisninger 
 EHF Champions League 2009/10 – Ana+Razdorov

Håndboldspillere fra Serbien
Håndboldspillere fra Nederlandene
Håndboldtrænere fra Holland
Håndboldtrænere fra Team Esbjerg
Marie Thérèse af Frankrig (1778-1851)

Marie Thérèse Charlotte af Frankrig (19. december 1778 – 19. oktober 1851) var en fransk prinsesse, der var datter af Kong Ludvig d. 16 og Dronning Marie Antoinette. Hun blev fængslet med sin familie under Den Franske Revolution og blev udvekslet med østrigske fanger i 1795. I 1799 giftede hun sig med sin fætter Louis Antoine, hertug af Angôuleme og var fra 1824 til 1830 Frankrigs kronprinsesse (dauphine). Hun var Frankrigs dronning i 20 minutter efter at hendes svigerfar, Karl 10., abdicerede under Julirevolutionen i 1830. De 20 minutter brugte hun og hendes mand på at læse et langt dokument igennem, der omhandlede deres abdicering, som hendes mand herefter underskrev. Hun døde barnløs på Schloss Frohsdorf nær Wien i Østrig i 1851.

Huset Bourbon
Dronninger af Frankrig
Franskmænd i 1700-tallet
Franskmænd i 1800-tallet
Personer fra Versailles
Ciro in Babilonia

Ciro in Babilonia ossia La caduta di Baldassare er en opera i to akter af Gioachino Rossini til en libretto af Francesco Aventi. Den blev uropført på Teatro Comunale i Ferrara under fasten i 1812. Den nøjagtige dato for premieren er ukendt, men den menes at være den 14. marts. Under fasten var det skik for italienske operahuse enten at lukke eller at opføre sceniske værker med temaer fra Bibelen. Ciro in Babilonia er en af to Lenten-operaer af Rossini (sammen med Mosè in Egitto) og er baseret på den bibelske historie om den babylonske konge Belshassar der blev væltet af den persiske hersker Cyrus den Store.

Roller

Noter

Referencer 
 Holden, Amanda, (red.): The Viking Opera Guide, 1993

Eksterne links 
 Libretto 
 Diskografi

Operaer af Gioacchino Rossini